open-index/open-wikipedia-markdown huggingface dataset:
Aeroflot Open

**Aeroflot Open** er ei årleg open sjakkturnering spelt i Moskva, sponsa av flyselskapet Aeroflot. Turneringa vart første gong arrangert i 2002 og vart raskt den sterkaste opne turneringa i verda. Den første turneringa hadde deltaking av om lag  80 stormeistrar, medan den andre hadde 150 stormeistrar med. Turneringa vert spela etter sveitsersystemet. Vinnaren har blitt invitert til toppturneringa Dortmund Sparkassen chess meeting halde seinare same året, ein tradisjon oppretta i 2003. Dei siste åra har det også blitt arrangert B- og C-turneringar. I A-gruppa har ratingkravet for å få vere med vore 2550. 

## Vinnarar
Namnet på vinnarane er med utheva skrift, der fleire spelarar har hatt same poengsum. I 2007, 2008 og 2010 var her klare vinnarar. 

## Kjelder
* Rapportar frå Chessbase: 2002, 2003, 2004, 2005, 2006, 2007, 2008, 2009, 2010
* Resultat frå TWIC: 2002 , 2003 , 2004 , 2005 , 2006 , 2007 , 2008 , 2009 , 2010 
* Om 2002 frå ruchess.com 2002

## Fotnotar


**Denne artikkelen bygger på «[[:en:Aeroflot Open|Aeroflot Open]]» frå ,  den 7. august 2011.*
Norbert Wiener

**Norbert Wiener** () var ein amerikansk matematikar. Wiener gjorde mange viktige bidrag innanfor rein og anvendt matematikk, særleg innan fourieranalyse og brownske rørsler. Mest kjend er han likevel som skaparen av disiplinen kybernetikk. Av dei viktigaste bøkene hans er *The Fourier Integral* (1933), *Cybernetics* (1948) og dei to sjølvbiografiske bøkene *Ex-Prodigy, my Childhood and Youth* (1953), *I am a Mathematician* (1956) og *God and Golem* (1963).

## Kjelder
Hans Wiers-Jenssen

**Hans Wiers-Jenssen** () var ein norsk forfattar, skodespelar, teaterregissør og teaterhistorikar. 

## Liv og virke
Hans Wiers-Jenssen var son av fargaren Johan Jenssen og kona hans Elisa Magdalena Wiers. I 1894 gifta han seg med Rigmor Nicolowna Danielsen. Teatermannen Johan Henrik Wiers-Jenssen var sonen deira.

Som forfattar er Hans Wiers-Jenssen særleg kjent for teaterstykka *[[skodespelet Anne Pedersdotter|Anne Pedersdotter]]* (urpremiere på Nationaltheatret i 1908), som tek utgangspunkt i den sanne historia om prestekona som vart brunnen på bålet som heks i Bergen i 1590, og *[[Jan Herwitz]]* (urpremiere på Nationaltheatret i 1913, som kan reknast som ein bergensk folkekomedie. Danske Carl Th. Dreyer laga ein film basert på skodespelet *Anne Pedersdotter*; filmen hadde premiere i 1943 under tittelen *[[filmen Vredens dag|Vredens dag]]*. Det har òg vorte komponert to operaer over Wiers-Jenssens *Anne Pedersdotter*. Den første av dei to var den italienske *[[La fiamma]]* (1934), med libretto av Claudio Guastalla og musikk av Ottorino Respighi, det andre var den norske *Anne Pedersdotter*, med libretto av Hans Kristiansen og musikk av Edvard Fliflet Bræin. Denne operaen vart uroppført på Den norske operaen i 1971.

## Verk i utval
* *Tutti-Frutti. 1893 Nytaars-Revyen paa Eldorado*, oppført 1893
* *No. 333*, songspel, oppført 1899
* *Fra de gode, gamle Dage. Fortællinger optegnede af En Bergenser*, Bergen 1907
* *Anne Pedersdotter*, skodespel, oppført 1908, trykt 1962
* *Jan Herwitz. Gamle Bergensbilleder*, lystspel i fire akter, oppført 1913, trykt Bergen 1943
* *Krøniker fra den gamle by*, 1916
* *Billeder fra Bergens ældste teaterhistorie*, Bergen 1921
* *Nationaltheatret gjennem 25 aar*, 1924
* *Den Nationale Scene. De første 25 aar*, Bergen 1926

## Kjelder

**Denne artikkelen bygger på «[[:nb:Hans Wiers-Jenssen|Hans Wiers-Jenssen]]» frå ,  den 7. august 2011.*  


## Bakgrunnsstoff

*Om Hans Wiers-Jenssen i ''Norsk biografisk leksikon''
*Om Hans Wiers-Jenssen i ''Svensk filmdatabas''
Wilhelm Wien

**Wilhelm Wien** () var ein tysk fysikar, som i 1893 brukte varme og elektromagnetisme til å utleie Wiens forskyvningslov. Lova seier at bølgjelengda for energimaksimum i termisk stråling er omvendt proporsjonal med temperaturen i lekamen som stråler. 

Han vart tildelt Nobelprisen i fysikk i 1911 for arbeida sine om varmestråling.

## Sjå òg
*Wienfilter

## Kjelder


* *Denne artikkelen bygger på «[[:nb:Wilhelm Wien|Wilhelm Wien]]» frå , den 8. august 2011.* 


## Bakgrunnsstoff
Turn It Up

**«Turn It Up»** er ein song av Paris Hilton frå albumet *[[Albumet Paris|Paris]]* frå 2006.

## Kjelder

**Denne artikkelen bygger på «[[:en:Turn It Up|Turn It Up]]» frå ,  den 8. august 2011.*
Christoph Martin Wieland

**Christoph Martin Wieland** () var ein tysk diktar, forfattar og omsetjar. 

Wieland var ved sida av Gotthold Ephraim Lessing, Georg Christoph Lichtenberg og Immanuel Kant, ein av dei viktigaste forfattarane i tyskspråklege område i opplysingstida. Han var den eldste av dei såkalla «fire stjernene frå Weimar» som danna kjernen i Weimarklassisismen. Dei øvrige var Johann Gottfried Herder, Johann Wolfgang von Goethe og Friedrich von Schiller. 

Wieland er spesielt kjent for boka *Geschichte des Agathon* som kom ut i 1766-67. Ho er rekna som den første tyske danningsromanen. I perioden 1762-66 omsette han 22 av Shakespeare sine i alt 37 drama til tysk. Han utgav tidsskriftet *Der teutsche Markus* i perioden 1773-89. 

## Kjelder

**Denne artikkelen bygger på «[[:nb:Christoph Martin Wieland|Christoph Martin Wieland]]» frå ,  den 8. august 2011.*  
 

## Bakgrunnsstoff
Paris av Paris Hilton

***Paris*** er debutalbumet til Paris Hilton. Det blei gjeve ut 14. august 2006 av Warner Bros. Records. 
## Sporliste

## Kjelder

**Denne artikkelen bygger på «[[:en:Paris (Paris Hilton album)|Paris (Paris Hilton album)]]» frå , den 8. august 2011 og 16. mai 2025.*
Kim Kardashian

**Kimberly Kardashian Humphries**, kjend som **Kim Kardashian**, () er ei amerikansk forretningskvinne, modell og skodespelar.

## Kjelder

**Denne artikkelen bygger på «[[:en:Kim Kardashian|Kim Kardashian]]» frå ,  den 8. august 2011.*
Kourtney Kardashian

**Kourtney Mary Kardashian** () er ein amerikansk entreprenør og modell.

## Kjelder

**Denne artikkelen bygger på «[[:en:Kourtney Kardashian|Kourtney Kardashian]]» frå ,  den 8. august 2011.*
Gustav Wied

**Gustav Johannes Wied** () var ein dansk forfattar. Han var kjent som ein samfunnsrefsar som nytta alle høve til å spidde borgarskapet.

Han voks opp på landet, noko som til ei viss grad avspeglar seg i bøkene hans. Men han kom i særs ung alder til København, der han vart bokhandlarmedhjelpar. Sidan vart han huslærar i Jylland før han igjen kom tilbake til København, der han var timelærer medan han førebudde seg til studenteksamen. Etter gjentekne forsøk klarte han eksamenen i 1887. Han vart så knytt til Dagbladet København, der han fekk publisert dei første tekstane sine. I 1889 fekk han gjeve ut det første verket sitt, *En Hjemkost*, som han kategoriserte som eit sørgjespel, men deretter følgde verk i den muntre sjangeren på rekkje og rad. *En Bryllupsnat* frå 1892, skodespel i ei akt, handlar om ei bestemor som vil drepe barnebarnet sitt. Det hausta så stor uvilje at det vart ikkje spelt ferdig ein gong. *Barnlige Sjæle* frå 1893 blir karakterisert som «en Samling delvis yderst vovede Fortællinger».

I dei seinare åra slo han inn på dramatikk og skreiv helst skodespel.

På det siste vart bøkene hans meir upopulære og Wied lei jamleg av kraftige magesmerter. Denne kombinasjonen førte til at han bestemde seg for å «gjere ein ende på det heile». Difor inntok han 24. oktober 1914 ein dødeleg dose cyankalium.

## Bibliografi
Blant Gustav Wieds verk finn ein mellom andre: 
* *En Hjemkomst* (eit sørgjespel, skodespel) - 1889
* *Silhuetter* (noveller) - 1891
* *En Bryllupsnat* (skodespel) - 1892
* *Barnlige Sjæle* (novellae) - 1893
* *[[Slægten av Gustav Wied|Slægten]]* - 1898 (filmatisert i 1978)
* *[[Livsens ondskab]]* - 1899 (filmatisert som tv-serie i 1971, sendt i 1972)
* *Thummelumsen* (skodespel) - 1901
* *[[Skærmydsler]]* - 1901
* *Den gamle Pavillon* (skodespel) - 1902
* *[[Knagsted]]* - 1902
* *Dansemus *(skodespel) - 1905
* *[[Fædrene æde druer]]* - 1908
* *Circus Mundi* (forteljingar) - 1909
* *Kærlighed - Fire Idyller* (skodespel) - 1909
* *Ærtehalm* (skodespel) - 1909
* *[[Pastor Sørensen og Co.]]* - 1913
* *Imellem Slagene* (forteljingar og skodespel) - 1914
* *Digt og virkelighed* (erindringar) - 1914

## Kjelder

**Denne artikkelen bygger på «[[:nb:Gustav Wied|Gustav Wied]]» frå ,  den 8. august 2011.* 
*** oppgav desse kjeldene:*


## Bakgrunnsstoff
* ''Gustav Wied Selskabet'' – offisiell nettstad
Charles-Marie Widor

**Charles-Marie Jean Albert Widor** () var ein fransk organist og komponist. Han er mest kjend for toccataen frå *Symfoni for orgel nr 5*, som ofte vert spelt i bryllaupsseremoniar.

## Bakgrunn
Widor vart fødd i Lyon, og studerte musikk under faren sin, som òg var organist. Han fekk den første større jobben sin som organist i kyrkja Saint-Sulpice i Paris i 1870. I 1890 tok han over etter César Franck som orgelprofessor ved Pariskonservatoriet, der han seinare òg vart komposisjonsprofessor.

Fleire av studentane hans vart òg kjende, mellom andre Darius Mailhaud, Louis Vierane og Marcel Dupré. Widor skreiv musikk for ei lang rekkje instrument og ensemble, men verka hans for orgel blir oftast spelte. Komposisjonane hans inneheld mellom andre 10 orgelsymfoniar, ei messe for to orgel og to kor, symfoniar for orgel og orkester, nokre operaer med meir. 

## Kjelder

**Denne artikkelen bygger på «[[:nb:Charles-Marie Widor|Charles-Marie Widor]]» frå ,  den 8. august 2011.*  
 

## Bakgrunnsstoff

* Komplett verkliste  ved Classical Composers
Breiformat

**Breiformat** (engelsk *widescreen*) er nemninga på filmformat som har breiare biletrute enn 1,37:1 (breidde/høgd).

35mm-film, som er vanleg i kinoproduksjon, har eit breiddeforhold på 1,37 gonger høgda (til samanlikning er eit fjernsynsbilete 1,33:1). For å gjere biletet breiare, blir toppen og botnen *maskert* – anten ved at svarte striper er innfelt i filmrullen, eller ved at lerretet delvis tildekkast i kinosalen.

I Europa har formatet 1,66:1 vore vanleg, medan amerikansk kinofilm lenge har operert med 1,85:1. I dag er sistnemnde mest brukt begge stader. TV-apparat i det breie 16:9-formatet ligg omtrent midt mellom desse to. Filmformat frå 2:1 og utover nyttar andre teknikkar og blir kalla som regel Cinemascope.

## Sjå òg
* Anamorfisk bredformat 
* Cinerama
* CinemaScope
* Pan & scan

## Kjelder

* *Denne artikkelen bygger på «[[:nb:Bredformat|Bredformat]]» frå , den 8. august 2011.* 
 

## Bakgrunnsstoff
* The American WideScreen Museum - Aspect Ratio and Useable Image Area
Marsilio Ficino

**Marsilio Ficino** () var ein italiensk forfattar, filosof og humanist. Han vert rekna som den fyrste platonikaren i den italienske renessansen. Giovanni Pico della Mirandola var ein av elevane hans.

Han studerte forfattarar som Cicero og Seneca, og vart oppteken av Platon og nyplatonisme. For å kunne studere desse på originalspråket, byrja han å studere gresk etter å ha vorte oppmuntra av Cosimo Medici, som gav han ein villa i Careggi utanfor Firenze i gåve. Her samla han snart ein krins av lærde kring seg, som danna eit studiesamfunn etter antikt førebilete under namnet *Academia Platonicum*.

Ficino si omsetjing av Platon og Plotin sine verk til latin fekk vidfemnande betydning, og resulterte i at platonismen og nyplatonismen fekk ei atterføding i Europeisk åndsliv. Nyplatonismen fortolka han kontinuerleg i bøker og filosofiske samtalar. Medan han i sin ungdom gjennom nyplatonismen fjerna seg frå delar av kyrkjas lære forsøker han seinare å byggje bru mellom kristen doktrine og dei platonske, eller meir presist nyplatonske ideane, i hovudverket *Theologia Platonica de immortalitate animae*.


Fil:Portrait of Marsilio Ficino at the Duomo Firence 2.jpg|Byste av Ficino gjord av Andrea Ferrucci i Santa Maria del Fiore i Firenze.
Fil:Ficino - De triplici vita, 1560 - 3042759 V00227 00000002.tif|*De triplici vita*, 1560
File:Delle divine lettere del gran Marsilio Ficino.tif|*Delle divine lettere del gran Marsilio Ficino*, 1563


## Kjelder

*Denne artikkelen baserer seg heilt eller delvis på det danske Salmonsens konversationsleksikon 2. utgåve (1915–1930).
*
Jon Tvedt

**Jon Tvedt** () var ein norsk motbakkeløpar og orienteringsløpar frå Bergen. Han representerte Gular IL.

## Biografi
1. oktober 2007 vart Tvedt presentert i dokumentarprogrammet Faktor på NRK1. Tittelen på programmet var «Året det var så bratt». Programmet følgde han og sonen gjennom 2007 på vegen mot to mål det året: Å sette ny rekord i motbakkeløpet «Skåla 1848 meter rett opp», og å trene sonen til å greie å stå. Sonen vart fødd tre månader for tidleg og fekk ei hjerneskade etter ein operasjon og krev mykje trening for å ha håp om å kunne stå og eventuelt gå. Tvedt sjølv måtte balansere eit liv i uro for sonen med eigen toppidrettssatsing på motbakkeløp og ein kneskade.

Jon Tvedt døydde 11. januar 2009 på ein treningstur saman med broren og ein kamerat på Gullfjellet ved Bergen.

### Orientering
Tvedt hadde ein lang karriere som orienteringsløpar, og vann fleire NM-titler. Han representerte Gular IL, men har før sprunge for Askøy OL, Halden SK og Kristiansand OK.

I 1993 vann han Nordisk meisterskap i langdistanse i Sibbo, Finland. I VM i orientering har Tvedt to fjerdeplassar som beste resultat. Desse kom på mellomdistanse i West Point, USA i 1993, og på stafett i Detmold, Tyskland i 1995. I 1995 vart han også nummer seks på langdistanse individuelt.

#### NM
Tvedt har elleve noregsmeisterskap og åtte andre NM-medaljar frå orientering og friidrett. Han var også to gongar juniornoregsmeister.

### Motbakkeløp
Tvedt satsa dei siste åra på motbakkeløp. Han kombinerte med dette naturopplevingar og toppidrett. Han vann ei rekke løp i inn- og utland og var ein leiande utøvar innan denne idretten.

I 2007 var bakkeløpet Turtagrø&ndash;Fanaråken sett opp som NM-løp. Tvedt vann klasse 40&ndash;44 år på bestetid uansett klasse.

Skåla Opp, eller «Skåla 1848 meter rett opp», er eit av dei hardaste motbakkeløpa i verda. Det går frå Nordfjorden|fjorden]] i Loen i Stryn kommune og opp til Skålatårnet på toppen av fjellet Skåla. Tvedt vann løpet to gongar og sette i 2007 ny løyperekord med 1 time, 8 minutt og 39 sekund.

Tvedt i Skåla Opp:
*2005: Nr 2: 1.11,02
*2006: Vinnar: 1.09,06
*2007: Vinnar: 1.08,39 (rekord)

Saudehornet rett opp i Ørsta går frå Ørstafjorden opp på det 1303 m høge Saudehornet. Tvedt deltok i 2006, 2007 og 2008, og vann alle tre gongane. I 2007 brukte han 47 minutt og 59 sekund, som er løyperekord.

Tvedt hadde også løyperekorden i fleire år i motbakkeløpet Stoltzekleiven Opp som går i Stoltzekleiven i Bergen kvar haust.

## Referansar

## Bakgrunnsstoff
* Jon Tvedt - Gyldne øyeblikk
* Runners orienteering: Tvedt biografi
* ''Året det var så bratt'', NRK-dokumentar om Jon Tvedt
Pascua Lama

**Pascua-Lama** er eit gruveprosjekt som tek sikte på å hente ut gull,sølv, kopar og andre mineral. Pascua Lama ligg i Andesfjella, sør forAtacama, på grensa mellom Chile og Argentina, i ei høgde på over 4,500 moh. Utviklar er Barric Gold, verdas største gruveselskap med hovudkvarter i Toronto. På grunn av nærleiken til isbrear har Pascua Lama prosjektet vore møtt med motstand og demonstrasjonar i Chile. Likevel har både Chile og Argentina godkjent prosjektet, etter omstridde, men også grundige, miljøutreingar.

Det er estimert at Pascua-Lama har 482 tonn gull og 18 tusen tonn sølv med 75 % av avsetninga i Chile og 25% i Argentina. Gruva er planlagt å gravast som dagbrudd. Arbeidet tek til i 2013. Det er estimert at prosjektet på det meste vil skape arbeidsstad for 5 500 personar. 

## Kjelde


**Denne artikkelen bygger på «[[:en:Pascua Lama|Pascua Lama]]» frå ,  den 8. august 2011.*
Da Da Dam

**«Da Da Dam»** er ein song av Paradise Oskar frå albumet *[[Sunday Songs]]*. Han vann Euroviisut 2011 og representerte Finland i Eurovision Song Contest 2011. Teksten er skriven på engelsk.

## Listeplasseringar

## Kjelder

**Denne artikkelen bygger på «[[:en:Da Da Dam|Da Da Dam]]» frå ,  den 8. august 2011.*
Viggo Widerøe

**Viggo Widerøe** () var ein norsk flygar og kjend som stiftaren av Widerøes Flyveselskap.

Widerøe er rekna som ein av pionerane innan norsk luftfart. Han vart utdanna ved Marinens flyvåpen i 1924, var marineflygar ein del år til han i 1934, saman med broren sin Arild og nokre kameratar, starta Widerøes Flyveselskap, som dei første åra, fram til krigsutbrotet, dreiv med taxi-, ambulanse-, skule- og fotoflyging. Under krigen sat Widerøe fire år i fangenskap i Tyskland, men i 1947 var han tilbake som leiar for flyselskapet og leia det fram til 1970.

Han kunne sjå tilbake på mange store føretak innan norsk sivil luftfart, mellom anna var han flygar i Lars Christensen sin Antarktisekspedisjon 1936–37, der han flaug ca 10 000 km og kartla ca 80 000 km² av kysten utanfor Dronning Maud land.

## Kjelder

**Denne artikkelen bygger på «[[:nb:Viggo Widerøe|Viggo Widerøe]]» frå ,  den 8. august 2011.* 
*** oppgav desse kjeldene: 
**Pionertid* av Viggo Widerøe og Helge Skappel - (1946)
*
 

## Bakgrunnsstoff
*Fra Ingierstrand i åpen cockpit (NRK) Intervju i 1981
Rolf Widerøe

**Rolf Widerøe** () var ein norsk norsk ingeniør og fysikar. 

Widerøe konstruerte i 1928 den første lineærakseleratoren for positive ion. Denne nådde ikkje opp i energiar av praktisk interesse, til dømes i kjernefysikken, fordi det radiotekniske utstyret på det tidspunktet var for lite utvikla. Same år foreslo han betatronprinsippet som ein metode for å akselerere elektron, og då desse maskinene kom i bruk (etter 1940) deltok han i det vidare utviklingsarbeidet. Den første fungerande betatron i Europa vart bygd av Widerøe og medarbeidarane hans. Han var konsulent ved bygging av fleire større akseleratorar, mellom anna 30 GeV protonsynkrotronen ved CERN, og er kjent for arbeid innan strålingsfysikk. Han hausta òg stor internasjonal respekt for innsatsen sin for bruk av akseleratorar innan medisin. Widerøe vart heidra med mange prisar og æresdoktoratar.

I 1927 vart Widerøe dr.ing. ved Den tekniske høgskulen i Aachen og frå 1928 til 1931 var han tilsett ved AEG i Berlin. Frå 1933 til 1937 arbeidde han ved N. Jacobsens elektriske verksted i Oslo og frå 1937 til 1940 ved National Industri. Under krigen jobba han ved Norsk Elektrisk og Brown Boveri i Baden i Sveits, som han fortsette med etter krigen. I perioden frå 1953 til 1972 var han dessutan professor ved den tekniske høgskulen i Zürich. 

Under andre verdenskrig dreiv Widerøe forsking i tysk teneste. Han fekk difor etter krigen eit førelegg der straffa blei sett til «bot til statskassen av kr. 5000, tap av stemmerett i offentlige anliggender, tap av retten til å gjøre tjeneste i rikets krigsmakt og inndragning av ulovlig fortjeneste kr. 120000». 

## Kjelder

----
«Heimdal»

**«Heimdal»** var eit kommandofartøy i den norske marinen. Det vart bygd i 1892. 7. juni 1905 førte «Heimdal» den nye kongen av Noreg, Haakon VII, og resten av den norske kongefamilien, inn til Kristiania. I 1926 vart skipet disponert av Roald Amundsen under nordpolekspedisjonen med luftskipet «Norge».

I juni 1940 kom «Heimdal» til Shetland. Under krigen vart de brukt til depotskip i Storbritannia. «Heimdal» vart seld som lasteskip i 1946. Det fekk då namnet «Rovena». Skipet var lasta med sild då det forliste og sank utanfor Island i 1947.

## Kjelder
* Sverre Mo: *Norske marinefartøy*. Bodoni forlag. Bergen 2008
Fjellrapp

**Fjellrapp** (*Poa alpina*) er ei plante i grasrotfamilien. Planta vert kring 47 cm høg. Ved grunnen av strået sit dei gamle lysgrå bladslirene tett og fast saman som ein runding. Nye bladskott og strå kjem fram langsmed strået inne i sylinderen. Fjellrapp har mørkgrøne blad som er breie fram til nær spissen. Strået er grant øvst. Planta har kort og brei topp med to greiner i nedste kransen. Ho ha mangeblomstra breie raudfiolette småaks. Alle agner er breitt eggrunde. 

Arten har ei amfi-atlantisk utbreiing. I Noreg er fjellrapp vanleg i alle fjelltrakter, og blomstrar kring juli månad i vierkratt, enger og snøleger, helst på kalkrik grunn. Planta finst og på turre bakkar i låglandet. Ho er funnen opp til 2000 m i Jotunheimen.  

## Kjelder


**Denne artikkelen bygger på «[[:sv:Fjällgröe|Fjällgröe]]» frå ,  den 9. august 2011.*  
 
*Johannes Lid: *Norsk-svensk-finsk flora*. Det Norske Samlaget, 1985.
Kantonen Schaffhausen

**Schaffhausen** er den nordlegaste kantonen i Sveits. Han har eit areal på 298 km2 og hadde 82&nbsp;000 innbyggarar i 2018. Byen Schaffhausen er hovudstad i kantonen.

Schaffhausen er den einaste kantonen i Sveits som praktiserer røysteplikt.

## Geografi
Kantonen er både i vest, nord og aust omkransa av delstaten Baden-Württemberg i Tyskland. Schaffhausen har grense til kantonane Zürich og Thurgau. Nesten heile kantonen ligg på nordsida av Rhinen, som er grenselinje mellom Schaffhausen og dei førnemnde kantonane. Schaffhausen består av tre åtskilde landområde, eitt stort og to små. Dei to små ligg høvesvis i aust og i sør for hovudområdet. Ramsen og Stein am Rhein ligg i aust, medan Rüdlingen ligg i sør. Ein tysk enklave, Büsingen am Hochrhein, ligg inneklemt mellom kantonane Schaffhausen, Thurgau og Zürich. Størsteparten av kantonen ligg på eit platå, der høgste punktet er 912 meter over havet.

### Demografi, språk og religion
21,9% av innbyggarane er utanlandske statsborgarar. Tysk er offisielt skriftspråk og dominerande talemål i Schaffhausen, den lokale dialekta høyrer til høgalemannisk. 50% av innbyggarane er knytt til protestantiske kyrkjesamfunn, medan 24% soknar til den romersk-katolske kyrkja.

### Kommunar
Schaffhausen er i 2011 delt inn i 27 kommunar; Bargen, Beggingen, Beringen, Buch, Buchberg, Büttenhardt, Dörflingen, Gächlingen, Guntmadingen, Hallau, Hemishofen, Lohn, Löhningen, Merishausen, Neuhausen am Rheinfall, Neunkirch, Oberhallau, Ramsen, Rüdlingen, Schaffhausen, Schleitheim, Siblingen, Stein am Rhein, Stetten, Thayngen, Trasadingen og Wilchingen.

## Historie
Byen Schaffhausen gjekk i 1454 inn ein allianse med seks av kantonane i det sveitsiske eidsforbundet. Alliansen vart i 1478 også omfatta Uri og Unterwalden. År 1501 gjekk Schaffhausen inn i det sveitsiske eidsforbundet og vart ein eigen kanton.

## Galleri

Dörflingen 028.JPG|Landskap ved Dörflingen.
Karte Gemeinden des Kantons Schaffhausen farbig 2013.png|Kommunekart over Schaffhausen.


## Kjelder

**Denne artikkelen bygger på «[[:de:Kanton Schaffhausen|Kanton Schaffhausen]]» frå , den 9. august 2011.* 

## Bakgrunnsstoff

*
Boom Boom av Emmy

**«Boom Boom»** er ein song av Emmy. Han representerte Armenia i Eurovision Song Contest 2011. Teksten er skriven på engelsk.

## Kjelder
* eurovision.tv
Que me quiten lo bailao

**«Que me quiten lo bailao»** (spansk, direkte omsett 'Måtte dei ta frå meg det eg har dansa', tyder 'Dei kan ikkje ta frå meg gleda') var det spanske bidraget i Eurovision Song Contest 2011. Tekst og melodi var skrivne av  Rafael Artesero og songen vart framført på spansk av Lucía Pérez.

## Listeplasseringar

## Kjelder
* eurovision.tv
Feel the Passion

**«Feel the Passion»** (engelsk for *Kjenn lidenskapen*), tidlegare **«Kënga ime»** (albansk for *Min song*), er ein song av Aurela Gaçe. Han representerte Albania i Eurovision Song Contest 2011. Teksten var opphavleg skriven på albansk, men vart skriven om til engelsk og albansk før Eurovision Song Contest.

## Kjelder
* eurovision.tv
Running Scared av Ell & Nikki

**«Running Scared»** (aserbajdsjansk *Ürküb qaçan*) var det aserbajdsjanske bidraget i Eurovision Song Contest 2011, framført på engelsk av Ell & Nikki.

## Eurovision Song Contest 2011
Songen starta som nummer 18 i den fyrste semifinalen, etter Litauen med «C'est ma vie» av Evelina Sašenko og før Hellas med «Watch My Dance» av Loúkas Jórkas og Stereo Mike.

Bidraget fekk tolv poeng frå Tyrkia og Georgia, ti poeng frå Russland, Malta, Kroatia og Litauen, åtte poeng frå Polen og Island, sju poeng frå Ungarn, Portugal og Hellas, fem poeng frå Albania, Finland og San Marino, fire poeng frå Storbritannia og eitt poeng frå Sveits og Spania. Aserbajdsjan fekk til saman 122 poeng og enda på andreplass av totalt 19 bidrag. Dei gjekk dimed vidare til finalen. Hadde ein berre nytta telefonrøystar hadde bidraget fått 124 poeng og enda på andreplass og hadde ein berre nytta juryrøystar hadde bidraget fått 109 poeng og enda på andreplass.

Songen starta som nummer 19 i finalen, etter Austerrike med «The Secret Is Love» av Nadine Beiler og før Slovenia med «No One» av Maja Keuc.

Bidraget fekk tolv poeng frå Russland, Tyrkia og Malta, ti poeng frå Moldova, Romania, Ukraina, San Marino og Kroatia, åtte poeng frå Bosnia-Hercegovina, Litauen, Estland, Austerrike, Island, Georgia, Polen, Albania, Portugal og Kypros, sju poeng frå Ungarn og Slovakia, seks poeng frå Frankrike, Nederland og Kviterussland, fem poeng frå Finland og Hellas, fire poeng frå Israel, tre poeng frå Sverige og Belgia, to poeng frå Latvia og eitt poeng frå Sveits. Aserbajdsjan fekk til saman 221 poeng og vann av totalt 25 bidrag. Hadde ein berre nytta telefonrøystar hadde bidraget fått 223 poeng og vunne og hadde ein berre nytta juryrøystar hadde bidraget fått 182 poeng og enda på andreplass.

## Kjelder
* eurovision.tv
Kantonen Zürich

**Zürich** er ein kanton i det nordlege Sveits. Kantonen har eit areal på 1&nbsp;729 km, og hadde om lag 1&nbsp;521&nbsp;000 innbyggarar i 2018. Zürich er den mest folkerike kantonen i Sveits. Byen Zürich er hovudstad i kantonen.

Zürich slutta seg til det sveitsiske eidsforbundet i 1353, og høyrer såleis med til «dei åtte gamle stadene».

## Geografi
Kantonen grensar i nord til delstaten Baden-Württemberg i Tyskland, og til kantonane Schaffhausen i nord, Thurgau og St. Gallen i aust, Schwyz og Zug i sør og til Aargau i vest. Høgste fjellet er Schnebelhorn, 1&nbsp;292 meter over havet, på grensa mot kantonen St. Gallen. Lågastliggande punktet er på Rhinen ved Weiach, 330 moh. Zürichsjøen, i sørdelen av kantonen, er den einaste større innsjøen.

### Språk og samfunn
Tysk er skriftspråk i Zürich, medan zürichtysk, ein variant av sveitsartysk, er talemålet. Reformatoren Huldrych Zwingli vart i 1519 prest i Grossmünster i byen Zürich, og trass i at han vart drepen i 1531, vart heile kantonen verande protestantisk. I dag er 43% av innbyggarane protestantar, dei fleste av desse er medlem av *Schweizer Reformierte Kirchen*. 31% soknar til den romersk-katolske kyrkja, som følgje av stor innvandring til kantonen frå Sør-Europa.

### Distrikt og kommunar
Zürich består av 12 distrikt (*bezirke*), som er delt opp i til saman 171 kommunar. Dei tolv distrikta har namn etter administrasjonsbyen, og er Zürich, Affoltern, Andelfingen, Bülach, Dielsdorf, Dietikon, Hinwil, Horgen, Meilen, Pfäffikon, Uster og Winterthur.

## Historie
Kantonen Zürich består av land som byen Zürich kjøpte etter at han i 1218 vart fri (*reichfrei*) det direkte keisarstyret. Oppkjøpa var særleg omfattande etter lauga i byen gjorde opprør i 1336. I 1351 slutta Zürich seg til det sveitsiske eidsforbundet. Den lågareliggande delen av kantonen vart innlemma i 1362. Dei nordlege delane av kantonen, opp til elva Rhinen, vart lagt til kantonen då byen Zürich i 1468 kjøpte Winterthur frå habsburgarane. I 1803 fekk landområde vest i kantonen høve til å knyte seg til kantonen Aargau.

Under ei folkeavrøysting i februar 2005 godkjende folket i Zürich ei ny grunnlov for kantonen. Den nye grunnlova, som trådde i kraft januar 2006, erstatta ei grunnlov frå 1869.

## Galleri

Felsenegg - Leimbach - Zürich - Käferberg IMG 3237.JPG|Utsyn over delar av byen Zürich.
Karte Kanton Zürich Bezirke 2010.png|Kart over dei tolv distrikta i kantonen Zürich.
Karte Gemeinden des Kantons Zürich farbig 2015.png|Kommunekart over kantonen Zürich.


## Kjelder

**Denne artikkelen bygger på «[[:en:Kanton Zürich|Kanton Zürich]]» frå , den 9. august 2011.* 

## Bakgrunnsstoff

*
Love in Rewind

**«Love in Rewind»** var det bosniske bidraget i Eurovision Song Contest 2011, framført på engelsk og bosnisk av Dino Merlin.

## Listeplasseringar

## Kjelder
* eurovision.tv
Nico Widerberg

**Nicolaus Widerberg**, oftast kalla **Nico Widerberg** (), er ein norsk biletkunstnar, fortrinnsvis bilethoggar og målar

Widerberg er utdanna ved Statens håndverks- og kunstindustriskole og Statens Kunstakademi i Oslo. Nico Widerberg er son av målaren Frans Widerberg og bror til Thomas Widerberg.

## Om kunsten

Widerberg arbeider med skulptur, i stein (blant anna granitt og diabas), bronse og glas, med oljemåleri og med grafikk. Sentralt i Widerbergs kunst står avpersonifiserte menneskeframstillingar, hovud og torsoar. Han arbeider innanfor den klassiske, figurative tradisjonen. Han har uttalt at det han prøver å formidle med kunstuttrykket sitt, er ei stemning, ei oppleving av å vere til stades.

## Utstillingar, samlingar og oppdrag
Nico Widerberg har sidan debuten i 1984 hatt nærare 30 separatutstillingar, delteke på over 40 kollektive utstillingar og hatt over 50 utsmykningsoppdrag, både nasjonalt og internasjonalt. Blant dei mest profilerte utsmykkingane er monumenta av Thor Heyerdahl og Trygve Lie, utsmykking av Regjeringsbygget, Gardermoen hovudflyplass, Aker brygge, og dessutan skulpturen «Pillar Man» ved Northumbria University i Newcastle i 2004.  

Nico Widerberg er innkjøpt av fleire offentlege og private samlingar i inn- og utland, blant anna Refsnes Gods. Han har fleire gonger hatt separatutstillingar i Galleri Haaken i Oslo med både måleri og skulptur.

## Kjelder

**Denne artikkelen bygger på «[[:nb:Nico Widerberg|Nico Widerberg]]» frå ,  den 9. august 2011.* 
*** oppgav desse kjeldene:*

## Bakgrunnsstoff
*
Na inat

**«Na inat»** (bulgarsk **«На инат»**) er ein song av Poli Genova. Han representerte Bulgaria i Eurovision Song Contest 2011. Teksten er skriven på bulgarsk.

## Kjelder
* eurovision.tv
Celebrate av Daria Kinzer

**«Celebrate»**, tidlegare **«Break a Leg»**, er ein song av Daria Kinzer. Han representerte Kroatia i Eurovision Song Contest 2011 og enda på 15. plass med 41 poeng. Teksten er skriven på engelsk.

## Kjelder
* eurovision.tv
San ággelos s'agápisa

**«San ággelos s'agápisa»** (gresk **«Σαν άγγελος σ'αγάπησα»**) er ein song av Khrístos Mylórdos. Han representerte Kypros i Eurovision Song Contest 2011. Teksten er skriven på gresk.

## Kjelder
* eurovision.tv
I Love Belarus

**«I Love Belarus»** (engelsk for *Eg elskar Kviterussland*) er ein song av Anastasia Vinnikova. Han representerte Kviterussland i Eurovision Song Contest 2011. Teksten er skriven på engelsk.

Kviterussland hadde opphavleg vald ut songen «I Am Belarusian», også sungen av Anastasia Vinnikova, men måtte trekkje han attende fordi han hadde vorte sungen offentleg sumaren 2010.

## Kjelder

* eurovision.tv
With Love Baby

**«With Love Baby»** er ein song av Witloof Bay. Han representerte Belgia i Eurovision Song Contest 2011. Teksten er skriven på engelsk.

## Kjelder
* eurovision.tv
New Tomorrow

**«New Tomorrow»** var det dansk bidraget i Eurovision Song Contest 2011, framført på engelsk av A Friend In London.

## Listeplasseringar

## Sertifiseringar

## Kjelder
* eurovision.tv
Lars Widding

**Lars-Gustav Axelsson Widding** () var ein svensk forfattar og journalist. 

## Bibliografi
* Inga stormar än 1950
* Oroa icke kärleken 1952
* Visst gör det ont 1953
* Gyllene vingar 1954
* Äventyret Vasa 1960
* Ombord på Vasa 1961
* Jesus, vem var han? 1962
* Stolta stad 1965
* Skuggan av en herrgårdsfröken 1966
* På ryttmästarns tid 1968
* Galgfågeln 1969
* Majors avsked 1969
* På Årstafruns tid 1969
* 1812, 1970
* Lockfågeln 1970
* Svanesång 1971
* Sångfågeln 1971
* Rovfågeln! 1972
* På jakt efter Pistolekors tid 1972
* Röster från Årsta 1973
* I nöd och lust? 1973
* En tid för hjältar 1974
* Spefågeln 1975
* En tid för vreden 1975
* De fyra ryttarnas tid 1976
* Den siste karolinen 1977
* Pigan och härligheten 1978
* Svenska äventyr 1979
* Herrskapet och evigheten 1979
* Längesen förbi 1980
* När häxbålen brann 1980
* Pojken med hakkorset 1981
* Då tystnar sången 1981
* Två berättelser 1982
* Lycksökarna 1982
* Eva Brauns förlorade liv 1983
* Guldfeberns folk 1983
* Sorundasviten 1983
* Min historia 1983
* Elden och askan 1984
* Brott och flykt 1985
* En afrikansk affär 1985
* Leoparderna 1986
* Lodjuren och silverskatten 1986
* Rödaste smultron 1991
* Karolinersviten 1994

## Priser og utmerkingar
*1968 BMF-plaketten
Bo Widerberg

**Bo Gunnar Widerberg** () var ein svensk skodespelar, filmregissør og forfattar. Han vart nominert til Oscar tre gonger.

## Biografi
Bo byrja karrieren sin som forfattar og har utgjeve meir enn sju bøker, der den første, *Høsttermin*, utkom i 1952. Den siste boka, *Den gröna draken*, vart filmatisert i 1966 av Widerberg sjølv.

På 60-talet byrja han å jobbe som filmkritikar og samstundes skreiv han ei rekkje artiklar som kritiserte svensk film. Han etterlyste blant anna ein meir progressiv forteljarstil i svensk film og i 1962 skreiv han debattboka *Visionen i svensk film*. Særleg kritisk var han til Ingmar Bergman sin status og posisjon i svensk film og meinte filmane og historiene hans var for oppkonstruerte og stive.

I 1963 debuterte han sjølv med langfilmen *Barnvagnen* med Thommy Berggren i hovudrolla og med musikk av Jan Johansson. Filmen vart hylla som ein av dei første svenske filmane til å portrettere stresset og pressa av å leve i eit moderne byliv. Same år utkom *Kvarteret Korpen* som vart særs godt teke imot av publikum og kritikarar.

Widerberg var kontroversiell og modig både som filmskapar og person og var òg eit av Stefan Jarl sitt store førebilete. Dei var begge samde i det faktumet at film skulle vere eit resultat av ein slags sosial rapport og engasjement. Widerberg påstod at han sjølv lærde å lage film ved sjølv å sjå film og nøye analysere kvar scene frå byrjing til slutt. Bo Widerberg døydde av magekreft i Båstad i 1997.

Sonen Johan Widerberg er òg skodespelar.

## Filmografi
*1962: *[[Pojken och draken]]*   
*1963: *[[Barnvagnen]]* 
*1963: *[[Kvarteret Korpen]]* 
*1965: *[[Kärlek 65]]* 
*1966: *[[Heja Roland!]]* 
*1967: *Elvira Madigan* 
*1968: *[[Den vita sporten]]*  
*1969: *[[Ådalen 31]]* 
*1971: *[[filmen Joe Hill|Joe Hill]]* 
*1974: *[[Fimpen]]* 
*1976: *[[Mannen på taket]]* 
*1979: *[[Victoria]]* 
*1984: *[[Mannen från Mallorca]]* 
*1986: *[[Ormens väg på hälleberget]]* 
*1995: *[[Lust och fägring stor]]*

## Bibliografi
*1952: *Hösttermin* (roman) 
*1952: *Kyssas* (noveller) 
*1954: *På botten av himlen* 
*1955: *Kejsaren av Capri* (noveller) 
*1957: *Erotikon* (roman) 
*1959: *Den gröna draken* (roman) 
*1962: *Visionen i svensk film* (essaysamling)

## Nominasjonar og prisar
*1996 – Sølvbjørnen i Berlin for *Lust och fägring stor*
*1971 – Juryeprisen i Cannes for *Joe Hill*
*1969 – Grand Prize of the jury for *Ådalen 31*

## Bakgrunnsstoff
*http://www.imdb.com/name/nm0927090/awards
*http://www.malmo.com/swedish/celeb/profilview.asp?prevID=174 
*http://www.allmovie.com/cg/avg.dll?p=avg&sql=2:116703~T1
Rolf Wickstrøm

**Rolf Wickstrøm** () var ein norsk fagforeiningsmann som vart avretta under andre verdskrigen. 

Frå januar 1940 var Wickstrøm hovudtillitsvalt ved Skabo Jernbanefabrikk i Oslo. Han vart dømt og avretta 10. september 1941 under unntakstilstanden som følgde mjølkestreiken, noko historikar Harald Berntsen har omtalt som eit døme på terrorisme. Samstundes vart Viggo Hansteen avretta og lika dumpa. Dei vart ikkje funne før etter krigen, og flytta til Vår Frelsers gravlund i Oslo. På rettarstaden, Austre skytterlags bane på Årvoll i Oslo, vart det i 1948 reist ein minnebauta i granitt med bronserelieff. Bautaen er utført av Nic. Schiøll. Han har følgjande inskripsjon: «Viggo Hansteen, Rolf Wickstrøm. De første ofre i Norges frihetskamp 1940–45. Skutt av tyskerne 10. september 1941.»

Han etterlét seg kona Signe (1913-1996) og sonen Tore (f. 1938), som etter krigen vart sett bort til slektningar.

Rolf Wickstrøm er òg minna ved at ein parsell av Ring 3, Store ringvegen rundt Oslo, frå Sognsveien til Grefsenveien heiter Rolf Wickstrøms vei.
Wichita

**Wichita** er den største byen i delstaten Kansas med eit folketal på kring 400&nbsp;000. Han er sete for Sedgwick County. Byen ligg noko sør i delstaten, ved Arkansaselven. Byen vart stifta i 1870.

Byen har stor flyproduksjon, til dømes har flyfabrikanten Cessna hovudkvarter i Wichita. McConnell Air Force Base ligg òg i byen.

## Kjelder

**Denne artikkelen bygger på «[[:nb:Wichita|Wichita]]» frå , den 9. august 2011.* 

## Bakgrunnsstoff

*
Pernilla Wiberg

**Pernilla Wiberg** () er ein svensk alpinist.
I 1990-åra var ho den mestvinnande kvinnelege alpinisten, og vann renn i alle disiplinar i verdscupen. Ho vann verdscupen samanlagt sesongen 1996/97, over 500 poeng føre Katja Seizinger på andreplass.

Ho vart i 1991 tildelt Svenska Dagbladets gullmedalje og Radiosportens Jerringpris fekk ho i både 1991 og 1992. 

## Meritter
*VM 1991 &ndash; gull i storslalåm
*OL 1992 &ndash; gull i storslalåm
*OL 1994 &ndash; gull i kombinasjon
*VM 1996 &ndash; gull i slalåm og kombinasjon
*VM 1997 &ndash; bronse i utfor
*OL 1998 &ndash; sølv i utfor
*VM 1999 &ndash; gull i kombinasjon, sølv i slalåm

## Kjelder

**Denne artikkelen bygger på «[[:nb:Pernilla Wiberg|Pernilla Wiberg]]» frå ,  den 9. august 2011.*  
 

## Bakgrunnsstoff
*Heimseide
Benjamin Lee Whorf

**Benjamin Lee Whorf** () var ein amerikansk antropolog og lingvist. Han studerte mellom anna nahuatl (aztek) og maya, og medverka til den seinare dechiffreringa av gamle innskrifter ved å påpeike at teikna utgjorde språkteikn. Gjennom studiar av hopi såg Whorf korleis grammatiske kategoriar tilrettelegg tenking om universet, og i samarbeid med Edward Sapir utforma han ein hypotese om styringa til språkstrukturen av tenkinga kalla lingvistisk relativisme, eller Sapir-Whorf-hypotesen, som er mykje omdiskutert. 

## Kjelder
Walt Whitman

**Walt Whitman** () var ein amerikansk diktar.

Whitman skreiv på fri verseform, og skrivestilen hans er prega av eit stort språkleg overskot og stor kjærleik til både naturen og mennesket. I samtida hans var meiningane om forfattarskapane hans delte, men i ettertida er han likevel vorte ståande som ein av dei største og viktigaste av alle amerikanske diktarar. Forfattarskapen hans hadde stor innverknad på litteraturen i ettertida. Blant kjende namn som blir rekna for å vere svært inspirert av Whitman, finn vi til dømes Allen Ginsberg og Bob Dylan.

I 1855 gav han for første gongen ut diktsamlinga *[[Gresstrå av Walt Whitman|Gresstrå]]*, som er rekna som hovudverket hans. Verket består av fleire ulike bøker, og vart i levetida til Whitman omskrive og omredigert ei rekkje gonger. I alt vart verket utgjeve i ni ulike versjonar.

## Whitman på norsk
Eit utval frå *Gresstrå* vart omsett av Per Arneberg og illustrert av Kai Fjell, utgjeve i 1947 med tittelen *Sangen om meg selv*. Dette utvalet vart seinare gjeve ut på nytt av Den norske Bokklubben i 1973.

Eit utval henta frå både *Gresstrå* og andre dikt, vart gjendikta av Kurt Narvesen og Håvard Rem, og utgjeve i 1984 med tittelen *Tilegnet den usynlige verden*. Narvesen hadde òg med enkeltdikt i samlinga si *Gjenkomst i mai* (1982). Narvesen har seinare arbeidt vidare med Whitman, og utgav i løpet av 2006-2007 ein komplett norsk omsetjing.

Enkeltdikt er gjendikta og utgjeve av Emil Boyson, André Bjerke og Helge Torvund.

## Kjelder

**Denne artikkelen bygger på «[[:nb:Walt Whitman|Walt Whitman]]» frå ,  den 9. august 2011.*  
 

## Bakgrunnsstoff
* The Walt Whitman Archive
* Artikkel i Klassekampen
White spirit

**White spirit** er ei væske som er fargelaus og klår i utsjånad, og har ein karakteristisk, stram lukt. Ho er uløyseleg i vatn, men er blandbar med mange andre organiske løysemiddel.

White spirit er ei blanding av hydrokarbonar og blir nytta som løysemiddel i måling, reingjering av penslar, fjerning av asfalt, feitt, stearin, skismøring osv. White spirit er kanskje det organiske løysemiddelet som blir brukt mest i dag.

White spirit er òg kjent under namna «nafta» (petroleum), «white spirit type 1», «white spirit type 2», «white spirit type 3», «mineralsk terpentin», «laknnafta», white-sprit eller «essence de petrole».

## Fakta om «White spirit type 1»
* Flammepunkt ved 31° C.
* Kokepunkt ved 130° C.
* Består av ei blanding av ulike hydrokarbon.
* Farleg for lever og lunger.
* Som andre feittløysarar kan det gje varig skade på nervesystemet.

White spirit skal ikkje tømmast ut i vasken eller i naturen. Det skal leverast inn til ei søppelfylling eller miljøstasjon. 

## Kjelder

**Denne artikkelen bygger på «[[:nb:White spirit|White spirit]]» frå ,  den 9. august 2011.*
White River

Fleire byar og elvar heiter **White River**.

## Stader
;Canada
*White River i British Columbia
*White River på Vancouver Island
**White River Provincial Park
*White River i Yukon
*White River i Ontario, ei elv
;Dominica
* White River
;Jamaica
*White River i Jamaica, ei elv
;New Zealand
*White River i New Zealand, ei elv på South Island
;Solomonøyane
*White River i Honiara, den største busetnaden i Vest-Honiara
;Sør-Afrika
*White River i Mpumalanga, ein by i provinsen Mpumalanga
;Storbritannia
*St Austell-elva, ei elv i Cornwall stundom kalla White River
;USA
*White River i Arizona, sideelv til Salt River
*White River i Arkansas, ei sideelv til Mississippielva
*White River i California
*White River i Colorado-Utah, ei sideelv til Green River
**White River nasjonalskog, ein nasjonalskog i nord
*White River i Indiana, ei stor sideelv til Wabash River 
*White River i Muskegon County i Michigan, ei sideelv til White Lake i Vest-Michigan
*White River i Huron County i Michigan, ei elv som renn ut i Lake Huron i The Thumb
*White River i Nebraska
*White River i Nevada
*White River i Oregon, ei sideelv til Deschutes River 
*White River i South Dakota, ei sideelv til Missouri River 
*White River i Texas, ei sideelv til Brazos River
*White River i Utah County, ei sideelv til  Price River i Utah County
*White River i Vermont, ei sideelv til Connecticut River 
*White River i Washington, ei sideelv til Puyallup River 
**White River Bridge over White River i Mount Rainier nasjonalpark
*White River i Wisconsin, ein by i Ashland County
Basel-Landschaft

**Basel-Landschaft** er ein kanton i det nordvestlege Sveits. Kantonen har eit areal på 518 km² og 290&nbsp;000 innbyggarar i 2018. Liestal er hovudstad i kantonen Basel-Landschaft.

## Geografi

Kantonen grensar til regionen Alsace i Frankrike i vest, og delstaten Baden-Württemberg i Tyskland i nord. Dessutan grensar Basel-Landschaft til kantonane Basel-Stadt, Aargau, Solothurn og Jura. Høgste punktet er Hintere Egg på 1&nbsp;169 meter over havet. Lågastliggande punktet er der elva Birs renn ut i Rhinen, 246 moh. 

### Språk og samfunn
Tysk er både talemål og embetsspråk. Folk har rett på svar på eige språk frå embetsverket, dersom ein brukar eit av dei andre offisielle språka i Sveits. 20% av innbyggarane i kantonen er utanlandske statsborgarar. Italienarar og tyskarar utgjer dei klart største utanlands-kontingentane, men det finst òg mange frå Tyrkia og Serbia. Om lag 43&nbsp;% av innbyggarane er protestantar, 32&nbsp;% soknar til den romersk-katolske kyrkja. Både den reformerte og den romersk-katolske kyrkja har status som statskyrkjer (*Landeskirche*).

### Distrikt og kommunar
Basel-Landschaft består av fem distrikt (*Bezirke*), som er delt opp i til saman 86 kommunar.
Dei fem distrikta har namn etter administrasjonsbyane, og er Arlesheim, Laufen, Liestal, Sissach og Waldenburg.

## Historie
Basel-Landschaft gjekk inn i det sveitsiske eidsforbundet i 1501. Inntil 1833 utgjorde Basel-Landschaft saman med Basel-Stadt kantonen Basel. Dei to kantonane vart, fram til 1999, då det omgrepet vart fjerna frå Sveits si grunnlov, omtala som «halvkantonar». Basel-Landschaft er like autonom som alle andre kantonane, men kantonen har ei røyst i Sveits sitt stenderråd, medan dei fleste andre kantonane har to røyster.

## Kjelder

**Denne artikkelen bygger på «[[:de:Basel-Landschaft|Basel-Landschaft]]» frå ,  den 9. august 2011.*  

## Bakgrunnsstoff

*
Rusinka

**«Rusinka»** var det makedonske bidraget i Eurovision Song Contest 2011, framført på makedonsk, engelsk og russisk av Vlatko Ilievski.

## Kjelder
* eurovision.tv
Whitehorse

**Whitehorse** (før 21. mars 1957 **White Horse**) er hovudstaden og den største byen i territoriet Yukon i Canada. Med litt over 20 000 innbyggjarar, har byen 66% av folkesetnaden i territoriet, og er den største byen i dei tre territoria til Canada.

Byen voks opp som forsyningsbase under Klondike-gullrushet. I 1953 vart hovudstaden i Yukon flytta frå Dawson City til Whitehorse. Byen er forbunde med sjøen i Alaska ved jarnbana White Passar and Yukon Route. Byen blir betent av Erik Nielsen Whitehorse internasjonale lufthamn. 

## Kjelder

**Denne artikkelen bygger på «[[:nb:Whitehorse|Whitehorse]]» frå , den 9. august 2011.* 

## Bakgrunnsstoff

*
Sognu

**«Sognu»** er ein song av Amaury Vassili. Han representerte Frankrike i Eurovision Song Contest 2011. Teksten er skriven på korsikansk.

## Kjelder
* eurovision.tv
One More Day

**«One More Day»** (engelsk for *Ein dag til*) var det georgiske bidraget i Eurovision Song Contest 2011, framført på engelsk av Eldrine.

Songen vart spelt då Georgia var med i Verdsmeisterskapen i rugby union 2011.

## Kjelder
* eurovision.tv
Taken by a Stranger

**«Taken by a Stranger»** (engelsk for *Hudteken av ein framand*) er ein song av Lena frå albumet *[[Good News]]*. Han vann Unser Song für Deutschland og representerte Tyskland i finalen i Eurovision Song Contest 2011, der han enda på tiandeplass med 107 poeng. Teksten er skriven på engelsk.

## Kjelder
* eurovision.tv
Watch My Dance

**«Watch My Dance»** er ein song av Loúkas Jórkas og Stereo Mike. Han representerte Hellas i Eurovision Song Contest 2011 og vann den fyrste semifinalen med 133 poeng og enda på sjuandeplass med 120 poeng i finalen. Teksten er skriven på gresk og engelsk.
 
## Kjelder
* eurovision.tv
What About My Dreams?

**«What About My Dreams?»** var det ungarske bidraget i Eurovision Song Contest 2011, framført på engelsk og ungarsk av Kati Wolf.

## Kjelder
* eurovision.tv
Coming Home

**«Coming Home»**, tidlegare **«Aftur heim»**, er ein song av den islandske musikkgruppa Sigurjón's Friends. Songen vann Söngvakeppni Sjónvarpsins 2011 og representerte Island i Eurovision Song Contest 2011, der han enda på fjerdeplass med 100 poeng i den fyrste semifinalen og på 20. plass med 61 poeng i finalen. Teksten var opphavleg skriven på islandsk, men vart skriven om til engelsk før Eurovision Song Contest. Opphavleg var det Sigurjón Brink som skulle ha delteke i Söngvakeppni Sjónvarpsins 2011, men då han døydde brått 17. januar 2011, overtok venene hans for han.

## Listeplasseringar

## Kjelder
* eurovision.tv
Lipstick

**«Lipstick»** var det irske bidraget i Eurovision Song Contest 2011, framført på engelsk av Jedward. Songen er teken med på albumet *[[Victory]]*.

## Melodifestivalen 2013
Saman med programleiarane Gina Dirawi og Danny Saucedo framførte Jedward «Lipstick» i andresjansen i Melodifestivalen 2013.

## Listeplasseringar

## Kjelder

* eurovision.tv
Basel-Stadt

**Basel-Stadt** er ein kanton i det nordvestlege Sveits. Kantonen har eit areal på 137 km² og har 200&nbsp;000 innbyggarar i 2021. Han er den minste kantonen, og den med største folketettleiken. Byen Basel er hovudstaden i kantonen.

## Geografi

Kantonen ligg på begge sider av Rhinen. Han grensar i vest mot regionen Alsace i Frankrike og i aust mot delstaten Baden-Württemberg i Tyskland. I sør grensar han mot kantonen Basel-Landschaft.

### Språk og samfunn
Tysk er både skriftspråk og talemål i kantonen. 30,3&nbsp;% av innbyggarane er utanlandske statsborgarar, der italienarar med sine 5,3&nbsp;% er den største gruppa. Av dei sveitsiske statsborgarane er høvesvis 27&nbsp;% og 25&nbsp;% protestantar og katolske.

### Kommunar
Basel-Stadt består av tre kommunar: Basel, Bettingen og Riehen.

## Historie
Basel-Landschaft gjekk inn i det sveitsiske eidsforbundet i 1501. Inntil 1833 utgjorde Basel-Stadt saman med Basel-Landschaft kantonen Basel. Dei to kantonane vart omtala som «halvkantonar» fram til 1999, då dette omgrepet vart fjerna frå den sveitsiske grunnlova. Basel-Landschaft er like autonom som alle andre kantonane, men kantonen har berre éi røyst i Sveits sitt stenderråd, medan dei fleste andre kantonane har to røyster.

## Kjelder

**Denne artikkelen bygger på «[[:de:Kanton Basel-Stadt|Kanton Basel-Stadt]]» frå ,  den 10. august 2011.*  

## Bakgrunnsstoff

*